wannaphong/clean_thaiwikipedia huggingface dataset:
# รายชื่อเกมคอมพิวเตอร์และวิดีโอเกมเรียงตามประเภท
นี่คือรายชื่อเกมคอมพิวเตอร์และวิดีโอเกมเรียงตามประเภท สำหรับการเรียงลำดับของเกมตามตัวอักษร โดยเรียงตามตัวอักษรภาษาอังกฤษ

หมายเหตุ:เกมบางเกมสามารถจัดกลุ่มได้หลายประเภท

__TOC__

 เกมแอ็กชัน 
 อนาเธอเซ็นจูรีเอพิโซด
 เคอร์บี
 Lego star wars
 Little fighter 2
 เพาเวอร์เรนเจอร์
 ร็อคแมน (เมกาแมน)
 แชโดว์ออฟเดอะโคลอสซัส
 Star wars battlefornt I
 Star wars battlefornt II
 ซูเปอร์มาริโอ
 เดอะเลเจนด์ออฟเซลดา
 Ultimate spider-man
 Star Wars: Dark Forces
 Jedi Knight: Dark Force II
 Jedi Knight: Mysteries of the Sith
 Jedi Knight II: Jedi Outcast
 Jedi Knight: Jedi Academy
 Alien vs. Predator
 Battlezone
 X-men
 โซนออฟดิเอนเดอร์ เกมผจญภัย 
 Monkey Island
 Hotel Dusk: Room 215'''

|width="20%" valign="top"|

 เกมกาสิโน 
 Atomic Poker Lucky Penny มาจ็อง (ไพ่นกกระจอก)|width="20%" valign="top"|

 เกมคลาสสิก 
 123 Free Memory 2003 บอมเบอร์แมน Bursting Bubbles แพ็กแมน สเปซอินเวเดอร์ส เททริส|-
|width="20%" valign="top"|

 เกมต่อสู้ 
 เทคเคน สตรีทไฟเตอร์ Ultraman Fighting Evolution เวอร์ชวลออน  Zoids struggle ลอสซาก้า|width="20%" valign="top"|

 เกมดนตรี 
 ออดิชันออนไลน์ แดนซ์ แดนซ์ เรโวลูชัน โอ๊ทส์! ทาทาคาเอะ! โอเอนดัน' ซูเปอร์แดนเซอร์ออนไลน์|width="20%" valign="top"|

 เกมปริศนา 
 อัลเคมี อะตอมมิก้า บีจีเวลด์ Big Money Candy Train Chuzzle Mummy Maze โนอาส์อาร์ก พิกเซลลัส Rocket Mania เซเวนซีส์ สตรีทพัซเซิลไฟเตอร์ TipTop|width="20%" valign="top"|

 เกมเล่นตามบทบาท 
 โครโนทริกเกอร์ ดราก้อนเควสต์ ไฟนอลแฟนตาซี โปเกมอน ซีเครตออฟมานา เดอะเลเจนด์ออฟเซลดา โปรเจควัน ก็อด อีเทอร์ เพอร์โซนา 3 เพอร์โซนา 4|-
|width="20%" valign="top"|

 เกมยิง มุมมองบุคคลที่ 1 
 เคาน์เตอร์สไตรค์ ฮาล์ฟไลฟ์ เฮาส์ออฟเดอะเดดส์ Virtua Cop: Elite Edition คอลล์ออฟดิวตี Medal of Honor Doom Quake Halo|width="20%" valign="top"|

 เกมจำลอง 
 ฮาร์เวสต์มูน ซิมซิตี้ เดอะซิมส์ ซูไทคูน เกมกีฬา 
 Golf Paradise
 ปังย่า
 วินนิงอีเลฟเวน
 Tony Hawk เกมวางแผน 
 คอมมานด์ แอนด์ คองเคอร์
 Cossacks: European Wars
 ซูเปอร์โรบ็อตไทเซ็น
 Star Wars Empire At War
 paraworld
 Warcraft
 Starcraft
 เอมพาย เอิร์ธ
 Battle Realms
 Rome-total war
 Medival-total war
 เดอะไรส์ออฟเดอะวิทช์-คิง
 เอดจ์ออฟเอมไพร์(Age of Empries)
 เอดจ์ออฟมิจธิโลจี(Age of mythology เกมยานยิง 
 กราดิอุส
 ทวินบี เกมรถแข่ง 
 Need for Speed
 Outrun
 Gran Turismo

!
กเมคอมพิวเตอร์และวิดีโอเกมเรียงตามลำดับอักษร

fi:Luettelo tietokone- ja videopeleistä
sl:Seznam računalniških iger
# วัดเชตุพน
วัดเชตุพน อาจหมายถึง:
 วัดพระเชตุพนวิมลมังคลารามราชวรมหาวิหาร หรือวัดโพธิ์ - พระอารามหลวงชั้นเอก วัดประจำรัชกาลในรัชกาลที่ 1 กรุงเทพมหานคร
 วัดเชตุพน - วัดโบราณสมัยสุโขทัย อยู่นอกกำแพงเมืองทางทิศใต้ของอุทยานประวัติศาสตร์สุโขทัย จังหวัดสุโขทัย
 วัดเชตุพน - อำเภอศรีสัชนาลัย จังหวัดสุโขทัย
 วัดเชตุพน - ตำบลวัดเกต อำเภอเมืองเชียงใหม่ จังหวัดเชียงใหม่
 วัดเชตุพน - ตำบลรอบเวียง อำเภอเมืองเชียงราย จังหวัดเชียงราย
 วัดเชตุพน - ตำบลเม็งราย อำเภอพญาเม็งราย จังหวัดเชียงราย
 วัดเชตุพน - ตำบลนาคำวัดเกต อำเภอวานรนิวาส จังหวัดสกลนคร
 วัดเชตุพน - ตำบลโพธิ์ศรีสำราญ อำเภอโนนสะอาด จังหวัดอุดรธานี
# เกาะดอกท้อ
เกาะดอกท้อ เป็นเกาะในมณฑลเจ้อเจียง มีชื่อเสียงเพราะปรากฏในนิยายกำลังภายในเรื่องมังกรหยกของกิมย้ง 

 ในเนื้อเรื่องมังกรหยก 
ตั้งอยูในทะเลบูรพา เจ้าของเกาะมีฉายามารบูรพา เก่งทั้งบุ๋นบู้แต่มีนิสัยประหลาด บนเกาะเต็มไปด้วยดอกท้อซึ่งเป็นที่มาของชื่อเกาะเรียงรายอย่างซับซ้อน บนเกาะเต็มไปด้วยค่ายกลมากมาย เจ้าเกาะมักไม่ชอบรับแขกเท่าไหร่ นอกจากคนของเกาะดอกท้อแล้วก็ไม่มีใครที่จะรู้เส้นทางบนเกาะเลย
# ลี้มกโช้ว
ลี้มกโช้ว [อ่านว่า ลี้-มก-โช้ว] เป็นตัวละครในนิยายกำลังภายในของกิมย้ง เรื่องมังกรหยก

ลี้มกโช้ว เป็นศิษย์สำนักสุสานโบราณ รุ่นที่ 3 ฉายา "เทพธิดาไหมแดง" เป็นศิษย์ผู้พี่ของเซียวเหล่งนึ่ง 

"ถามไถ่ทั่วโลกหล้า อันว่ารักเป็นฉันใด จึงได้มอบแก่กันด้วยชีวิต" เมื่อประโยคนี้ดังขึ้นมาย่อมมิใช่ใครอื่น นอกจาก เชียะเลี่ยงเซียนจื้อ หรือ เทพธิดาไหมแดง ลี้มกโช้ว ตัวร้ายอีกคนของเรื่อง ลี้มกโช้วนั้นเป็นศิษย์จากสำนักสุสานโบราณ นางเป็นศิษย์พี่ของเซียวเหล่งนึ่ง มีวิชาฝีมือสูงส่ง จิตใจอำมหิตยิ่ง 

ความเป็นมาของลี้มกโช้วนั้น เดิมที่นางเป็นหญิงสาวที่งดงามนุ่มนวล ได้มาพบรักกับ เล็กเตียงง้วง แต่แล้วทุกสิ่งก็เปลี่ยนไปเมื่อความรักไม่สมหวัง นางถูกพิษแห่งความรักกัดกร่อนจิตใจจนกลายเป็นนางมารร้ายแห่งยุทธภพ ที่มีความชั่วร้ายอำมหิตยากจะหาใครเทียบเทียม ลี้มกโช้วแม้จะเป็นมารร้าย แต่สุ้มเสียงนางอ่อนโยนนุ่มนวล ท่าทางแช่มช้อยงดงาม บวกกับตาดำขลับฟันขาวสะอาด ผิวพรรณละเอียดอ่อน อยู่ในชุดนักพรตสีเหลืองอ่อน นับเป็นหญิงงามที่โดดเด่น เพียงแต่จิตใจภายในกลับไม่ได้งดงามตามรูปลักษณ์ภายนอก ทั้งนี้ก็เนื่องจากพิษแห่งความรักที่มักแปรเปลี่ยนผู้คน วรยุทธของลี้มกโช้วมีพื้นฐานมาจากวิชาของสำนักสุสานโบราณ โดดเด่นที่วิชาแซ่ปัดที่อ่อนนุ่มแต่บังคับได้ดังใจ และด้วยความสามารถของนาง นางยังสามารถบัญญัติวิชาฝ่ามือเบญจพิษขึ้น ซึ่งเป็นวิชาฝ่ามือที่รุนแรง เป็นที่ครั่นคร้ามแก่ชาวยุทธจักรยิ่งนัก นอกจากนี้ยังมีอาวุธลับคือ เข็มเงินน้ำแข็งเย็นที่มีพิษรุนแรงร้ายกาจ แค่เพียงสัมผัสก็สร้างความปวดร้าวสุดทนทาน หากถูกแทงเข้าไปย่อมไม่สามารถมีชีวิตสืบต่อ ทุกครั้งที่นางจะลงมือ จะประทับรอยฝ่ามือสีแดงไว้เท่ากับจำนวนคนที่ต้องสังหาร และมักจะลงมือในช่วงเวลารุ่งสาง ความอำมหิตของนางมีมาให้เห็นตังแต่เริ่มปรากฏตัว นางก็ลงมือสังหารสาวใช้ของเล็กลิบเตี้ยไปสามคนรวด หลังจากนั้นก็สังหาร เล็กลิบเตี้ยกับภรรยา และยังไล่ล่าพยายามสังหาร เทียเอ็งและเล็กบ่อซัง ซึ่งในเวลานั้นมีอายุเพียงเก้าขวบเท่านั้น ลี้มกโช้วมีศิษย์อยู่สองคน คนแรกคืออั้งเลงปอ ซึ่งถือเป็นสาวสวยอีกคนหนึ่ง แต่นิสัยก็ไม่ได้ดีไปกว่าผู้เป็นอาจารย์เท่าไหร่ คนที่สองคือเล็กบ่อซัง นางเป็นเด็กที่ถูกลี้มกโช้วสังหารบิดามารดา แต่กล้ำกลืนความแค้นแกล้งทำดีต่อนาง เพื่อรักษาชีวิตไว้ รอคอยโอกาสล้างแค้น ภายหลังเล็กบ่อซังก็หนีออกมาได้ ส่วนอั้งเลงปอก็เสียชีวิตด้วยน้ำมืออาจารย์ผู้เหี้ยมโหด
# สวิงแมน
สวิงแมน  เป็นศัพท์ในกีฬาบาสเกตบอล ใช้เรียกผู้เล่นซึ่งสามารถเล่นได้ทั้งตำแหน่งสมอลฟอร์เวิร์ด และชู้ตติ้งการ์ด ในขณะที่นักบาสเกตบอลเอ็นบีเอ ลาร์รี เบิร์ด (Larry Bird) สูง 6 ฟุต 9 นิ้วเหมาะกับสมอลฟอร์เวิร์ด และเร็กจี มิลเลอร์ (Reggie Miller) สูง 6 ฟุต 7 นิ้ว เหมาะกับชู้ตติ้งการ์ด ผู้เล่นที่มีความสามารถหลากหลายเช่น เลอบรอน เจมส์ (LeBron James) ซึ่งสูง 6 ฟุต 8 นิ้ว สามารถเล่นสลับข้ามกันระหว่างสองตำแหน่ง

แนวความคิดของสวิงแมน เริ่มปรากฏให้เห็นช่วงปลายคริสต์ทศวรรษ 1970 ถึงต้น 1980 เมื่อผู้เล่นมีชื่อเสียง เช่น จอร์จ เกอร์วิน (George "Iceman" Gervin) มีลักษณะที่ไม่ตรงกับตำแหน่งสองและสาม แต่ใช้ความสูงที่อยู่ก้ำกึ่งและความสามารถทางกีฬามาเป็นข้อได้เปรียบตอนประกบคู่แข่ง คือวิ่งเร็วกว่าผู้เล่นที่ตัวใหญ่กว่า และชู้ตลูกข้ามคนที่ตัวเล็กกว่า ไมเคิล จอร์แดน (Michael Jordan) และเพื่อนร่วมทีม สก็อตตี พิพเพน (Scottie Pippen) เป็นอีกผู้เล่นที่เป็นสวิงแมนที่มีชื่อเสียงมาก นักบาสเกตบอลยอดนิยมในปัจจุบันหลายคนก็เป็นสวิงแมน เช่น เทรซี แม็คเกรดี (Tracy McGrady) , วินส์ คอร์เตอร์ (Vince Carter) , โคบี ไบรอันต์ (Kobe Bryant) , เลอบรอน เจมส์ และ พอล เพียส (Paul Pierce)

สวิงแมนที่ยังเป็นคนถือลูกและกำหนดแผนการบุก ซึ่งรวมทักษะของพอยท์การ์ด ชู้ตติ้งการ์ด และสมอลฟอร์เวิร์ดเข้าด้วยกัน เรียกว่า พอยท์ฟอร์เวิร์ด สก็อตตี พิพเพน เป็นพอยท์ฟอร์เวิร์ดที่มีชื่อเสียงที่สุด เลอบรอน เจมส์ และเทรซี แม็คเกรดี ก็จัดเป็นพอยท์ฟอร์เวิร์ดได้เช่นกัน
# สัมมาสัมพุทธเจ้า
พระสัมมาสัมพุทธเจ้า (สมฺมา นิบาต + สํ- อุปสรรค + พุทฺธ (พุธฺ ธาตุ + -ต ปัจจัยในกิริยากิตก์)) แปลว่า พระผู้ตรัสรู้เองโดยชอบ คือผู้ตรัสรู้อย่างสมบูรณ์แบบ

พระสัมมาสัมพุทธเจ้า เป็นพระเนมิตกนามของพระพุทธเจ้าที่ทรงได้รับเพราะทรงรู้แจ้งสรรพธรรม กล่าวคืออริยสัจธรรม 4 ประการด้วยพระองค์เอง มิได้ทรงศึกษาเล่าเรียนหรือฟังจากผู้อื่นมาก่อน แต่สรรพธรรมเหล่านี้เกิดปรากฏแก่พระองค์เองด้วยอำนาจการได้บรรลุพระสัมมาสัมโพธิญาณ

พระนามของพระพุทธเจ้านอกจากนี้ยังมีอีก เช่นพระมหามุนี พระบรมศาสดา เป็นต้น
# ขวัญสรวง อติโพธิ
นายขวัญสรวง อติโพธิ เป็นอาจารย์พิเศษประจำคณะสถาปัตยกรรมศาสตร์ จุฬาลงกรณ์มหาวิทยาลัย เป็นวิทยากรและนักเขียนบทความอิสระ โดยเฉพาะด้านการพัฒนาเมืองและพัฒนาสังคม คุณภาพชีวิต และสิ่งแวดล้อม

นายขวัญสรวง อติโพธิ เกิดเมื่อวันที่ 24 สิงหาคม พ.ศ. 2494 ที่จังหวัดลำพูน เป็นคู่แฝดกับนายแก้วสรร อติโพธิ บิดาคือนายศิริ อติโพธิ อดีตรองประธานวุฒิสภา อดีตปลัดกระทรวงยุติธรรม, ประธานคณะกรรมการป้องกันและปราบปรามการประพฤติมิชอบในวงราชการ (ปปป.)

วันที่ 15 มกราคม พ.ศ. 2551 ได้รับการแต่งตั้งให้เป็น ประธานกรรมการนโยบายชั่วคราวขององค์การกระจายเสียงและแพร่ภาพสาธารณะแห่งประเทศไทย (TPBS) ซึ่งเข้าบริหารคลื่นความถี่การถ่ายทอดโทรทัศน์ในระบบยูเอชเอฟทางช่อง 29 เช่นเดิม แทนสถานีโทรทัศน์ทีไอทีวี ที่ถูกระงับการแพร่ภาพเมื่อวันที่ 14 มกราคม พ.ศ. 2551

 การศึกษา 
 โรงเรียนอุบลวิทยาคม จังหวัดอุบลราชธานี
 โรงเรียนเบ็ญจะมะมหาราช จังหวัดอุบลราชธานี
 โรงเรียนสวนกุหลาบวิทยาลัย กรุงเทพมหานคร
 ปริญญาตรี สถาปัตยกรรมศาสตร์ จุฬาลงกรณ์มหาวิทยาลัย
 ปริญญาโท การผังเมือง มหาวิทยาลัยอาเคิน (RWTH AACHEN University) เมืองอาเคิน ประเทศเยอรมนี

 เกียรติคุณ 
 พ.ศ. 2547 รางวัลสถาปนิกดีเด่น สมาคมสถาปนิกสยาม ในพระบรมราชูปถัมภ์
 พ.ศ. 2548 รางวัลนิสิตเก่าดีเด่น คณะสถาปัตยกรรมศาสตร์ จุฬาลงกรณ์มหาวิทยาลัย

 การทำงาน 
 อาจารย์พิเศษ ประจำภาควิชาการวางแผนภาคและเมือง คณะสถาปัตยกรรมศาสตร์ จุฬาลงกรณ์มหาวิทยาลัย
 เกษียณอายุก่อนกำหนดเพื่อทำงานนอกองค์กรภาครัฐ การเมืองภาคประชาชน
 ผู้อำนวยการสถาบันสร้างบ้าน แปงเมือง มูลนิธิการเรียนรู้เพื่อพัฒนาประชาสังคม
 ร่วมเขียนหนังสือ หยุด! ระบอบทักษิณ
 พ.ศ. 2549 ได้รับเลือกตั้งในการเลือกตั้งสมาชิกวุฒิสภากรุงเทพมหานคร แต่มิได้รับการรับรองในขณะนั้นจาก กกต.ชุด พล.ต.อ.วาสนา เพิ่มลาภ โดยให้เหตุผลว่าเนื่องจากขึ้นเวทีพันธมิตรประชาชนเพื่อประชาธิปไตย
 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๔ ข หน้า ๒๙, ๒๒ กุมภาพันธ์ ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๔ ข หน้า ๒๖, ๑๕ มีนาคม ๒๕๓๙
# ความตกลงทั่วไปว่าด้วยภาษีศุลกากรและการค้า
ความตกลงทั่วไปว่าด้วยภาษีศุลกากรและการค้า (ตัวย่อ: GATT) เป็นความตกลงระหว่างชาติเพื่อส่งเสริมประโยชน์ทางการค้าและเศรษฐกิจที่ร่วมกันลงนามเมื่อ พ.ศ. 2490 มีเป้าหมายเพื่อให้เกิดการค้าเสรีโดยการลดภาษีศุลกากรระหว่างชาติ การเจรจารอบที่ 8 ที่เรียกว่า "รอบอุรุกวัย" (Uruguay Round) เกิดปัญหาซับซ้อนและใช้เวลาเจรจากันนานถึง 7 ปี (พ.ศ. 2529 - 2536) และได้รับการต่อต้านมากที่สุดโดยเฉพาะเกษตรกรชาวฝรั่งเศส ผลการเจรจามีการตกลงลดภาษีมากถึงร้อยละ 40 และมีผลให้เกิดการจัดตั้งองค์การนานาชาติขึ้มาใหม่คือ "องค์การการค้าโลก" (WTO) เพื่อทำหน้าที่เกี่ยวกับเรื่องนี้โดยตรง

องค์การการค้าโลก จะทำหน้าที่ดูแลข้อตกลงย่อย 3 ข้อตกลง คือ ความตกลงทั่วไปว่าด้วยภาษีศุลกากรและการค้า (General Agreement on Tariff and Trade; GATT) ที่ดำเนินการมาก่อนหน้านี้, ความตกลงทั่วไปว่าด้วยการค้าบริการ (General Agreement on Trade in Services; GATS) และ ความตกลงว่าด้วยการค้าเกี่ยวกับสิทธิในทรัพย์สินทางปัญญา (The agreement on Trade-Related Aspects of Intellectual Property Rights; TRIPS)
# องค์การการค้าโลก
องค์การการค้าโลก  เป็นองค์การระหว่างประเทศที่ทำหน้าที่เกี่ยวข้องกับข้อตกลงทางด้านการค้าระหว่างชาติ เป็นเวทีสำหรับการเจรจาต่อรอง ตกลงและขจัดข้อขัดแย้งในเงื่อนไขและกฎเกณฑ์ทางการค้าและการบริการระหว่างประเทศสมาชิก องค์การการค้าโลกทำหน้าที่ห้ามการเลือกปฏิบัติทางการค้าระหว่างประเทศคู่ค้า แต่มีการกำหนดข้อยกเว้นไว้เพื่อการคุ้มครองสิ่งแวดล้อม ความมั่นคงของชาติ และเป้าหมายที่สำคัญอื่น ๆ

องค์การการค้าโลกจัดตั้งขึ้นแทนที่ความตกลงทั่วไปว่าด้วยการค้าและภาษีศุลกากร (General Agreement on Tariffs and Trade) เมื่อวันที่ 1 มกราคม พ.ศ. 2538 มีสำนักงานใหญ่ตั้งอยู่ที่นครเจนีวา ประเทศสวิตเซอร์แลนด์ ปัจจุบันมีสมาชิก 164 ประเทศและดินแดน.Members and Observers WTO official site 

องค์การการค้าโลกมีงบประมาณ พ.ศ. 2554 ทั้งสิ้น 197 ล้านฟรังก์สวิส (ราว 7,000 ล้านบาท) มีเจ้าหน้าที่ปฏิบัติงานในสำนักเลขาธิการ 640 คน เลขาธิการคนปัจจุบันชื่ออึงโกซี อะโคนโจ-อิเวลา 

องค์การการค้าโลกทำหน้าที่ดูแลข้อตกลงย่อยทางการค้าเป็นจำนวนมากที่มีสถานะเป็นกฎหมายระหว่างประเทศ ปัจจุบันมีข้อตกลงทางการค้าที่อยู่ในอาณัติขององค์การการค้าโลกราว 60 ข้อตกลง ข้อตกลงที่สำคัญและเป็นที่รู้จักกันมากที่สุด ได้แก่  ความตกลงทั่วไปว่าด้วยการค้าและภาษีศุลกากร (General Agreement on Tariff and Trade; GATT) ที่ดำเนินการมาก่อนหน้านี้, ความตกลงทั่วไปว่าด้วยการค้าบริการ (General Agreement on Trade in Services, GATS) และ ความตกลงว่าด้วยการค้าที่เกี่ยวข้องกับทรัพย์สินทางปัญญาของการค้า (The agreement on Trade-Related Aspects of Intellectual Property Rights, TRIPS)

  ประวัติ 
ก่อนจัดตั้งองค์การการค้าโลกขึ้นมาได้นี้ บรรดาประเทศสมาชิกทั้งปวงในโลกต่างประชุมเจรจาเรื่องนี้อยู่หลายปี ในที่สุดจึงสามารถทำความตกลงกันได้และลงนามในความตกลงกันเมื่อวันที่ 15 เมษายน พ.ศ. 2537 เรียกว่าความตกลงมาร์ราเกชจัดตั้งองค์การการค้าโลก องค์การการค้าโลกมีฐานะเป็นนิติบุคคล โดยได้รับเอกสิทธิ์และความคุ้มกันที่จำเป็นสำหรับการปฏิบัติหน้าที่ของตนโดยอิสระในส่วนที่เกี่ยวพันกับองค์การ องค์การการค้าโลกได้รับการก่อตั้งขึ้นเนื่องจากบรรดาประเทศภาคีความตกลงต่างเล็งเห็นว่า มีความจำเป็นที่ประเทศสมาชิกทั้งหลายจะต้องดำเนินการเพื่อยกมาตรฐานความเป็นอยู่ ขยายการผลิตและการค้าสินค้าและบริการ ในขณะที่ให้มีการใช้ทรัพยากรของโลกให้เกิดประโยชน์สูงสุด โดยสอดคล้องกับวัตถุประสงค์ของการพัฒนาอย่างถาวร เพื่อที่จะบรรลุวัตถุประสงค์นี้ จึงจำเป็นต้องกำหนดรูปแบบที่จะประกันว่า ประเทศกำลังพัฒนาโดยเฉพาะอย่างยิ่งประเทศที่พัฒนาน้อยที่สุด (Least Developed Countries) จะได้รับส่วนแบ่งจากความเติบโตของการค้าระหว่างประเทศที่พอเพียง และสอดคล้องกับความต้องการพัฒนาเศรษฐกิจของตน ทั้งยังเห็นพ้องกันที่จะพัฒนาระบบการค้าพหุภาคี (Multilateral Trade System) ซึ่งรวมทุกเรื่องเข้าด้วยกันและมีผลในทางปฏิบัติและมีความคงทนถาวรมากขึ้น โดยรวมเข้าไว้ซึ่งความตกลงทั่วไปว่าด้วยภาษีศุลกากรและการค้า (แกตต์)

ผลของความพยายามในการเปิดเสรีทางด้านการค้าในอดีต และผลทั้งหมดของการเจรจาการค้าพหุภาคีรอบอุรุกวัย หน้าที่สำคัญขององค์การการค้าโลก ได้แก่ 

 อำนวยความสะดวกในการปฏิบัติตาม การบริหาร และการดำเนินการเพื่อส่งเสริมวัตถุประสงค์ของความตกลงนี้ และความตกลงการค้าพหุภาคี 
 จัดให้มีเวทีเพื่อการเจรจาระหว่างสมาชิกเกี่ยวกับความสัมพันธ์ทางการค้าพหุภาคีของสมาชิกเหล่านั้น
 บริหารความเข้าใจว่าด้วยกฎและวิธีดำเนินการที่ใช้บังคับการระงับข้อพิพาท 
 บริหารกลไกทบทวนนโยบายทางการค้า และร่วมมือตามที่เหมาะสมกับกองทุนการเงินระหว่างประเทศ และกับธนาคารระหว่างประเทศเพื่อการฟื้นฟูและพัฒนา
# การหาเส้นทางวิกฤต
การหาเส้นทางวิกฤต  เป็นวิธีการหนึ่งในการบริหารโครงการ โดยคำนึงถึงการแบ่งแยกงานออกเป็นหลายส่วน และพิจารณาระยะเวลาในการดำเนินงาน งานย่อยที่มีระยะเวลาดำเนินงานที่ส่งผลรวมถึงระยะเวลาของโครงการทั้งหมด จะถือว่าเป็นงานบนเส้นทางวิกฤต ซึ่งเป็นงานที่ต้องได้รับการควบคุมเป็นพิเศษ

ซีพีเอ็มเริ่มพัฒนาโดยบริษัทดูปองต์ในการบริหารการก่อสร้าง โดยในปัจจุบันมีการใช้กันทั่วในโครงการทั่วไปไม่เพียงต่องานก่อสร้าง

งานที่อยู่บนเส้นทางวิกฤตจะมีลักษณะเป็นงานที่ไม่สามารถล่าช้าได้ เพราะจะส่งผลให้เกิดการล่าช้าทั้งโครงการ ถ้างานใดงานหนึ่งในนั้นช้าไป
# อสูรร้ายจอมราชัน
อสูรร้ายจอมราชัน  เป็นการ์ตูนญี่ปุ่นเขียนโดย คาซึชิ ฮะงิวะระ ตีพิมพ์ครั้งแรกในนิตยสารโชเนนจัมป์ ในปี พ.ศ. 2531 เป็นเรื่องราวเกี่ยวกับนักเวทมนตร์ อัศวิน ปีศาจและพระเจ้าต่อสู้กัน โดยชื่อส่วนมากจะมาจากชื่อนักดนตรีหรือวงดนตรี เฮฟวี่เมทัล และ ใช้ไอเดียจากเกมส์ Dungeons & Dragons มาช่วยเสริม

 ตัวละคร 
 ดาร์ก ชไนเดอร์ (ダーク・シュナイダー) นักเวทมนตร์ผู้ที่แข็งแกร่งในโลก แต่ถูกจับขังไว้ในร่างกายของเด็กน้อยที่ชื่อ รูช
 เทีย โนต โยโกะ (ティア・ノート・ヨーコ) ลูกสาวของนักบวชที่จับขังดาร์ก ชไนเดอร์ ซึ่งต่อมาภายหลังได้ตกหลุมรัก ดาร์ก ชไนเดอร์
 ลูเช่ เรนเรน (ルーシェ・レンレン) เด็กหนุ่มผู้เติบโตมากับโยโกะ อีกด้านคือดาร์ก ชไนเดอร์ มีนิสัยว่าง่าย ชอบซักผ้า เป็นเกย์
 นินจามาสเตอร์การ่า (ガラ) เพื่อนของดาร์ก ชไนเดอร์ เคยต่อสู้กันในเล่ม 2 สุดท้ายก็กลับใจมาช่วย ดาร์ก ชไนเดอร์
 อาเชส เน (アーシェス・ネイ) เอลฟ์แห่งความมืด ที่ดาร์ก ชไนเดอร์ได้พบเจอในป่า และได้เก็บมาเลี้ยง ใช้สายฟ้าเป็นอาวุธ
 คัลซู (カル=ス) อดีตเป็นลูกน้องดาร์ก ชไนเดอร์ ใช้น้ำแข็งเป็นอาวุธ
 อาบิเกล (アビゲイル)อดีตเป็นลูกน้องดาร์ก ชไนเดอร์ เช่นกัน ใช้โอเมก้าอบิเกลต่อสู้ดาร์ก ชไนเดอร์ และเสียชีวิต
 องค์หญิงชีร่า (シーラ 姫 shīra hime) องค์หญิงแห่งเมทาลิกาน่า
# มหาวิทยาลัยนอร์ทเวสเทิร์น
มหาวิทยาลัยนอร์ทเวสเทิร์น (หรือเรียกโดยย่อว่า NU) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเอแวนสตัน และเมืองชิคาโก ในรัฐอิลลินอย มหาวิทยาลัยก่อตั้งในปี พ.ศ. 2394 (ค.ศ. 1851) ในปัจจุบัน (พ.ศ. 2548) มีนักศึกษาประมาณ 15,000 คน เป็นนักศึกษาในระดับปริญญาตรีประมาณ 8,000 คน วิทยาเขตหลักที่อยู่ที่เมืองอีแวนสตัน มีพื้นที่กว่า 970,000 ตร.ม. (240 เอเคอร์) ตั้งอยู่บริเวณ ทะเลสาบมิชิแกน สีประจำมหาวิทยาลัยคือ สีม่วง
thumb|250px|ซุ้มประตูบริเวณวิทยาเขตที่เมืองอีแวนสตัน มหาวิทยาลัยนอร์ทเวสเทิร์น
มหาวิทยาลัยนอร์ทเวสเทิร์น มีชื่อเสียงในหลายด้าน ซึ่งรวมถึง บริหารธุรกิจ นิติศาสตร์ แพทยศาสตร์ นิเทศศาสตร์ เคมี เศรษฐศาสตร์ ครุศาสตร์ สังคมสงเคราะห์ วารสารศาสตร์ และดนตรี โดยได้รับการจัดอันดับให้เป็นมหาวิทยาลัยชั้นนำ Top 20 ของสหรัฐอเมริกา และเป็นมหาวิทยาลัยชั้นนำ Top 30 ของโลก จากนิตยสารด้านการศึกษาที่สำคัญเช่น U.S. News & World Report, Times Higher Education และ Academic Ranking of World UniversitiesThe Times Higher Education World University Rankings 2020World University Rankings 2020-21

 วิทยาลัยและคณะที่นอร์ทเวสเทิร์น 
 ปริญญาตรี 
 คณะวิศวกรรมศาสตร์และวิทยาศาสตร์ประยุกต์ Robert R. McCormick (ก่อตั้ง 1909)
 คณะวารสารศาสตร์ Medill (ก่อตั้ง 1921)
 คณะนิเทศศาสตร์ (ก่อตั้ง 1878)
 คณะครุศาสตร์และสังคมสงเคราะห์ (ก่อตั้ง 1926) 
 คณะดุริยางคศาสตร์ (ก่อตั้ง 1895) 
 คณะอักษรศาสตร์และวิทยาศาสตร์ Judd A. and Marjorie Weinberg (ก่อตั้ง 1851)

 ปริญญาโท/เอก และ วิชาชีพ 
 คณะแพทยศาสตร์ Feinberg (ก่อตั้ง 1859)
 แผนกกายภาพบำบัดและการเคลื่อยไหวของมนุษย์ (ก่อตั้ง 1927) 
 คณะบริหารธุรกิจ Kellogg (ก่อตั้ง 1908)
 คณะวารสารศาสตร์ Medill (ก่อตั้ง 1921)
 คณะนิเทศศาสตร์ (ก่อตั้ง 1878)
 คณะครุศาสตร์และสังคมสงเคราะห์ (ก่อตั้ง 1926) 
 ดุริยางคศาสตร์ (ก่อตั้ง 1895) 
 บัณฑิตวิทยาลัย (ก่อตั้ง 1910)
 School of Continuing Studies (ก่อตั้ง 1933)

 แหล่งข้อมูลอื่น 
 เว็บไซต์มหาวิทยาลัยนอร์ทเวสเทิร์น
 สมาคมนักเรียนไทยมหาวิทยาลัยนอร์ทเวสเทิร์น 
 อ้างอิง 

นอร์ทเวสเทิร์น
# ความเชื่อ
ความเชื่อ  หมายถึง การยอมรับว่าสิ่งใดสิ่งหนึ่งเป็นความจริง หรือมีการดำรงอยู่จริง โดยอาศัยประสบการณ์ตรง การไตร่ตรอง หรือการอนุมาน

 ความเชื่อในศาสนา 
 ศาสนาพุทธ 

 ศาสนาคริสต์ 

คริสตชนถือว่า "ความเชื่อในพระเยซูคริสต์" เป็นเงื่อนไขเดียวที่พระเจ้าทรงเรียกร้องสำหรับความรอดโรม บทที่ 5 หน้า 2118, ความเชื่อและพระคุณ, ความเชื่อที่นำไปสู่ความรอด, พระคริสตธรรมคัมภีร์ ฉบับอธิบาย "ชีวิตครบบริบูรณ์" 2008 ความเชื่อไม่ใช่การกล่าวยอมรับพระคริสต์เท่านั้น แต่เป็นกิจซึ่งแสดงออกจากจิตใจของผู้ที่เชื่อที่แสวงหาการติดตามของพระคริสต์ในฐานะองค์พระผู้เป็นเจ้าและพระผู้ไถ่ด้วย

ความหมายของความเชื่อมีปรากฏอยู่ในคัมภีร์ไบเบิลภาคพันธสัญญาใหม่ ในจดหมายถึงชาวฮีบรู ซึ่งไม่เป็นที่ทราบแน่ชัดว่าผู้ใดเป็นผู้เขียนจดหมายฉบับนี้ เป็นที่เข้าใจว่าผู้เขียนต้องการเขียนถึงชาวฮีบรูหรือชาวยิวที่กลับใจมาเป็นคริสตชน ในบทที่ 11 ผู้เขียนได้อธิบายความเชื่อของคริสตชนโดยเริ่มตั้งแต่การที่พระเจ้าทรงสร้างจักรวาล ความเชื่อของชาวยิวในยุคสมัยต่าง ๆ ตามที่ปรากฏในพระคัมภีร์ ความเชื่อในพระสัญญาของพระเจ้า และความเชื่อในพระเยซูคริสต์ว่าเป็นพระบุตรของพระเจ้า โดยสรุปความหมายของความเชื่อไว้ว่า "ความเชื่อคือความมั่น‍ใจในสิ่งที่หวังไว้ เป็นความแน่‍ใจในสิ่งที่มองไม่เห็น"จดหมายถึงชาวฮีบรู 11:1, พระคริสตธรรมคัมภีร์ ฉบับมาตรฐาน 2011

แนวคิดเรื่องความเชื่อในพันธสัญญาใหม่ มีองค์ประกอบ 4 อย่าง ดังต่อไปนี้
 เป็นการเชื่อสุดใจ การยอมมอบเจตจำนง และการอุทิศถวายตนเองทั้งหมดแด่พระเยซูคริสต์ผู้ซึ่งพันธสัญญาใหม่เปิดเผยไว้
 มีการกลับใจใหม่ คือการหันจากบาป ด้วยความสำนึกเสียใจอย่างแท้จริง และหันเข้าหาพระเจ้าโดยทางพระคริสต์ 
 เชื่อฟังพระเยซูคริสต์และพระวจนะของพระองค์ 
 แสดงออกโดยความไว้วางใจความรัก โดยความซาบซึ้ง และความจงรักภักดี ต่อพระคริสต์

 ศาสนาอิสลาม
# ญาณวิทยา
ญาณวิทยา (; จากภาษา, epistēmē หมายถึง ความรู้ และเติมปัจจัย -logy) เป็นสาขาหนึ่งของปรัชญา ที่ศึกษาทฤษฎีของความรู้

ญาณวิทยาเป็นการศึกษาธรรมชาติของความรู้ การให้เหตุผลสนับสนุน (justification) และความเป็นเหตุเป็นผลของความเชื่อ (rationality of belief) การถกเถียงในญาณวิทยามักอยู่ในสี่แนวคิดหลักคือ (1) การวิเคราะห์ทางปรัชญา (philosophical analysis) ของธรรมชาติของความรู้และความสัมพันธ์ระหว่างมันกับแนวคิดเช่น ความจริง (truth) ความเชื่อ (belief) และการให้เหตุผลสนับสนุน (justification (epistemology)), (2) ปัญหานานาประการของความสงสัย (skepticism), (3) ที่มาและขอบเขตของความรู้และความเชื่อที่มีเหตุผล และ (4) เกณฑ์สำหรับว่าสิ่งใดเป็นความรู้และเป็นการให้เหตุผล ญาณวิทยาตั้งคำถามอย่างเช่น "อะไรทำให้ความเชื่อที่มีเหตุผล (justified belief) มีเหตุผล (justified)", "อะไรหมายถึงการที่เรารู้บางสิ่ง (to say that we know something)" และที่พื้นฐานที่สุด "เราจะรู้ได้อย่างไรว่าเรารู้แล้ว (How do we know that we know?)"
# ประเทศเซาตูแมอีปริงซีป
เซาตูแมอีปริงซีป 1 กันยายน 2565. หรือ เซาตูเมและปรินซีปี (,) หรือชื่อทางการคือ สาธารณรัฐประชาธิปไตยเซาตูแมอีปริงซีป หรือ สาธารณรัฐประชาธิปไตยเซาตูเมและปรินซีปี  เป็นประเทศหมู่เกาะเล็ก ๆ ในอ่าวกินี ประกอบด้วยเกาะสำคัญ 2 เกาะ คือ เกาะเซาตูแมและเกาะปริงซีป ซึ่งอยู่ห่างกันประมาณ  และตั้งอยู่ห่างจากชายฝั่งกาบองไปทางทิศตะวันตกเฉียงเหนือประมาณ  ตามลำดับ เกาะทั้งสองเป็นส่วนหนึ่งของแนวภูเขาไฟที่ดับแล้ว มีประชากร 201,800 คน (ประมาณทางการ ค.ศ. 2018)Instituto Nacional de Estadística de São Tomé e Príncipe, as at 13 May 2018.

เกาะเซาตูแมซึ่งมีขนาดใหญ่กว่านั้น ตั้งอยู่เกือบตรงกับบริเวณที่เส้นศูนย์สูตรพาดผ่าน และตั้งชื่อตามนักบุญทอมัส (Saint Thomas) เนื่องจากนักสำรวจชาวโปรตุเกสได้ค้นพบเกาะนี้ในวันนักบุญทอมัส (St. Thomas's Day) พอดี

 การแบ่งเขตการปกครอง 
right|250px|thumb|จังหวัดและเขตต่าง ๆ ของเซาตูแมอีปริงซีป

ประเทศเซาตูแมอีปริงซีปแบ่งออกเป็น 2 จังหวัด (provinces)  คือ 
1.จังหวัดปริงซีป  (ซังตูอังตอนียู)2.จังหวัดเซาตูแม  (เซาตูแม)

แต่ละจังหวัดยังแบ่งออกเป็นเขต รวม 7 เขต (districts)  โดยจังหวัดปริงซีปมี 1 เขต ส่วนจังหวัดเซาตูแมมี 6 เขต ได้แก่

1.เขตอากวากรังดือ  (เซาตูแม)2.เขตกังตากาลู  (ซังตานา) 3.เขตเกาแว  (เซาฌูเอาดุชอังกูลารึช) 4.เขตเล็งบา  (แนวึช) 5.เขตลูบาตา  (กวาดาลูปือ) 6.เขตแม-ซอ  (ตริงดาดือ) 7.เขตปาแก  (ซังตูอังตอนียู)

 ชื่อเมืองหลักของแต่ละเขตการปกครองอยู่ในวงเล็บ
# พาร์ทิชันแมจิก
พาร์ทิชันแมจิก  เป็นโปรแกรมคอมพิวเตอร์ สำหรับจัดการพาร์ทิชันฮาร์ดดิสก์ ซึ่งเมื่อก่อนได้พัฒนาโดยบริษัท PowerQuest โดยปัจจุบันนี้บริษัท Symantec ได้เป็นเจ้าของ พาร์ทิชันแมจิกสามารถทำงานได้ทั้งบนระบบปฏิบัติการดอส และไมโครซอฟท์ วินโดวส์

พาร์ทิชันแมจิกสามารถปลับเปลี่ยนขนาด คัดลอก และย้ายพาร์ทิชันฮาร์ดดิสก์ทั้งในรูปแบบ NTFS และ FAT โดยข้อมูลไม่สูญหาย. นอกจากนั้นแล้วยังมีความสามารถในการเปลี่ยนรูปแบบการเก็บข้อมูลระหว่าง FAT16 FAT32 และ NTFS เป็นต้น

 แหล่งข้อมูลอื่น 
 หน้าหลัก Norton PartitionMagic
# กลุ่มภาษาอินโด-อิเรเนียน
กลุ่มภาษาอินโด-อิเรเนียน (มีอีกชื่อว่า กลุ่มภาษาอินโด-อิเรนิก (Indo-Iranic languages) หรือ กลุ่มภาษาอารยัน (Aryan languages): "The usage of 'Aryan languages' is not to be equated with Indo-Aryan languages, rather Indo-Iranic languages of which Indo-Aryan is a subgrouping." เป็นสาขาในตระกูลภาษาอินโด-ยูโรเปียนที่มีผู้พูดมากที่สุดและอยู่ทางตะวันออกเฉียงใต้สุด โดยมีผู้พูดมากกว่า 1.5 พันล้านคน มีบรรพบุรุษเป็นอินโด-อิเรเนียนดั้งเดิม (มีอีกชื่อว่า อารยันทั่วไป) ซึ่งเริ่มมีผู้พูดประมาณปลายสหัสวรรษที่ 3 ก่อนคริสตศักราช ปัจจุบันแตกออกเป็นสามสาขาคืออินโด-อารยัน, อิหร่าน และนูริสถาน ส่วนดาร์ดิก สาขาเอกเทศที่สี่ เคยอยู่ในกลุ่มภาษานี้ แต่นักวิชาการโดยทั่วไปในปัจจุบันมักจัดให้กลุ่มภาษาดาร์ดิกเป็นสมาชิกในอดีตของสาขาอินโด-อารยัน

ภาษา
thumb|ตารางจำแนกกลุ่มภาษาอินโด-อิเรเนียนในตระกูลภาษาอินโด-ยูโรเปียน
thumb|การจัดจำแนกกลุ่มภาษาอินโด-อิเรเนียน
กลุ่มภาษาอินโด-อิเรเนียนแบ่งออกเป็น 3 กลุ่ม:
 อินโด-อารยัน/อินดิก
 อิหร่าน/อิเรนิก
 นูริสถาน

มีผู้พูดกลุ่มภาษาอินโด-อิเรเนียนมากกว่า 1.5 พันล้านคน ภาษาที่มีผู้พูดมากที่สุดอยู่ในกลุ่มอินโด-อารยัน: ภาษาฮินดูสตานี (ประมาณ 590 ล้านคน เพราะสำมะโนอินเดียมักรวมภาษาโภชปุรี (40 ล้านคน), ภาษาอวธี (40 ล้านคน), ภาษาไมถิลี (35 ล้านคน), ภาษามาร์วารี (30 ล้านคน), ภาษาราชสถาน (20 ล้านคน), ภาษาฉัตตีสครห์ (18 ล้านคน) และกุเมานี (2.1 ล้านคน) เป็นสำเนียง), ภาษาเบงกอล (205 ล้านคน), ภาษาปัญจาบ (100 ล้านคน), ภาษามราฐี (90 ล้าน), ภาษาคุชราต (50 ล้านคน), ภาษาโอริยา (35 ล้านคน), ภาษาสินธี (25 ล้านคน), ภาษาอัสสัม (24 ล้านคน), ภาษาสิงหล (19 ล้านคน), ภาษาเนปาล (17 ล้านคน) และภาษามณีปุระพิษณุปุระ (12 ล้านคน) ในสาขาอิเรเนียน ภาษาที่มีผู้พูดมากที่สุดคือภาษาเปอร์เซีย (90 ล้านคน), ภาษาปาทาน (ประมาณ 70 ล้านคน), ภาษาเคิร์ด (35 ล้านคน),CIA- The World Factbook: 14.7 million in Turkey (18%) , 4.9–6.5 million in Iraq (15-20%), 8 million in Iran (10%) (all for 2014), plus several million in Syria, neighboring countries, and the diaspora และภาษาบาโลจ (8 ล้านคน)
# ภาษาสมอลล์ทอล์ก
ภาษาสมอลล์ทอล์ก (Smalltalk) เป็นภาษาโปรแกรมเชิงวัตถุที่ได้ออกแบบในปี ค.ศ. 1970 ที่  Xerox PARC โดย อลันด์ เคย์ (ผู้ริเริ่มใช้คำเรียกว่า Object-oriented) Dan Ingalls  Ted Kaehler Adele Goldberg และคนอื่นๆ ภาษาสมอลทอล์คยังคงมีการพัฒนาอย่างต่อเนื่อง และมีชุมชนผู้ใช้ที่เหนียวแน่น ภาษาสมอลล์ทอล์กเป็นภาษาที่มีกระบวนการจำแนกชนิดแบบยืดหยุ่น (dynamic)

 รูปแบบภาษา 

 รูปแบบประโยคของภาษา Smalltalk เป็นดังนี้ 

    (x < y) ifTrue: [
      max := y.
      i := j
    ] ifFalse: [
      max := x.
      i := k
    ]

    1 to: n do: [ :i |
      sum := sum + i.
    ]

เปรียบเทียบกับ รูปแบบเดียวกันถ้าอยู่ในภาษา C

    if (x < y) {
      max = y;
      i = j;
    } else {
      max = x;
      i = k;
    }

    for (int i=1; i<=n; i++) {
      sum = sum + i;
    }

ในภาษา Smalltalk ไม่ต้องประกาศชนิดของ ตัวแปร หรือ ออปเจ็ก
    | x y z |           "Smalltalk"
    int x, y, z;        // C++
การปรับเปลี่ยนชนิดของตัวแปรใน Smalltalk ทำได้โดยไม่ต้องผ่านฟังก์ชันใดๆ
    | d i s |
    ...
    d := i asFloat.
    i := d asInteger.
    s := i asString.

การวางประโยคทำได้สองวิธี คั่นประโยคโดยใช้จุด
    i := j+1.
    num := phoneBook at: name.
    x := 0
และรวมประโยคเป็น ออปเจ็กเดียวโดยใช้บล็อก 
    [ i := j+1.
      num := phoneBook at: name.
      x := 0
    ]